ΓΡΑΠΤΗ ΕΡΩΤΗΣΗ E-3500/01

υποβολή: Erik Meijer (GUE/NGL) προς την Επιτροπή

(8 Ιανουαρίου 2002)

Θέμα: Επιμήκυνση της διάρκειας του ταξιδιού και αύξηση του κόστους για τους επιβάτες των τρένων λόγω της καθιέρωσης μη ελαστικών εισιτηρίων για τα τρένα μεγάλης ταχύτητας

1. Γνωρίζει η Επιτροπή ότι οι σιδηροδρομικές μεταφορές προσώπων σε μεγάλες αποστάσεις εντός της Ευρώπης προσέφεραν ανέκαθεν στους επιβάτες τη δυνατότητα να αποφασίζουν, στο μέτρο του δυνατού, να επιβιβασθούν την τελευταία στιγμή στο πρώτο τρένο που αναχωρεί, δεδομένου ότι καθ' όλη τη διάρκεια ισχύος τους τα εισιτήρια μπορούν να χρησιμοποιηθούν ανά πάσα στιγμή σε τρένα που κυκλοφορούν με διαφορετικές ταχύτητες και τυχαίνει να ακολουθούν διαφορετικές διαδρομές·

2. Γνωρίζει επίσης η Επιτροπή αφενός ότι ανέκαθεν οι επιβαρύνσεις για τα τρέναψηλής ταχύτητας και την κράτηση θέσης είναι δυνατόν να καταβάλλονται εν ανάγκη μέσα στο τρένο, στον ελεγκτή, αφετέρου δε ότι μόνο η κράτηση θέσης, κλινάμαξας ή κουκέτας πληρώνεται χωρίς δικαίωμα επιστροφής εάν δεν χρησιμοποιηθεί για την προκαθορισθείσα χρονική στιγμή·

3. Είναι σε θέση η Επιτροπή να επιβεβαιώσει ότι, κατά το παράδειγμα των αεροπορικών εταιρειών, οι επιχειρήσεις σιδηροδρόμων εφαρμόζουν — συγκεκριμένα για τα τρένα μεγάλης ταχύτητας — εντελώς διαφορετικό σύστημα τιμολόγησης το οποίο δεν προσφέρει πλέον στον ταξιδιώτη τη δυνατότητα να επιλέγει το πρώτο προς αναχώρηση τρένο, ενώ αντίθετα ο ταξιδιώτης αυτός οφείλει να διεκπεραιώσει ορισμένες προκαταρκτικές διατυπώσεις προκειμένου να μπορέσει να επιβιβασθεί στο τρένο και ενώ κάθε εισιτήριο εκδίδεται και ισχύει για ένα συγκεκριμένο συρμό·

4. Με ποιον τρόπο είναι δυνατόν να προστατεύονται οι επιβάτες — για τους οποίους λόγου χάριν η ώρα αναχώρησης εξαρτάται από το πότε θα τελειώσουν οι προκαταρκτικές διατυπώσεις — έναντι κάθε αδικαιολόγητης καθυστέρησης λόγω της απαραίτητης κράτησης θέσεως, έναντι του κινδύνου να μην τους επιτραπεί η επιβίβαση στοπό αναχώρηση τρένο και έναντι της επιβολής προστίμων σε περίπτωση που το εισιτήριό τους δεν ισχύει για τη συγκεκριμένη ώρα αναχώρησης·

5. Ποιες πρωτοβουλίες προτίθεται να αναλάβει η Επιτροπή ώστε, τουλάχιστον στα συχνά δρομολόγια (ένα τρένο ανά δύο ώρες ή συχνότερα) και για απόσταση κάτω των 750 χλμ., να συνεχίσει ναπάρχει η δυνατότητα επιβίβασης στο πρώτο προς αναχώρηση τρένο, με σκοπό να καταστεί το τρένο σχεδόν εξίσου ελκυστικό από άποψη ελαστικότητας όσο και το ιδιωτικό αυτοκίνητο και να αποφευχθεί κάθε αδικαιολόγητη επιμήκυνση του χρόνου ταξιδίου μετά από την καθιέρωση τωνπηρεσιώνψηλής ταχύτητας·

Απάντηση της κας de Palacio εξ ονόματος της Επιτροπής

(20 Φεβρουαρίου 2002)

1.-2. Ναι. Η Επιτροπή γνωρίζει τους όρους και τις προϋποθέσεις που ισχύουν για τις διεθνείς σιδηροδρομικέςπηρεσίες.

3. Η Επιτροπή έχει προσφάτως δρομολογήσει μελέτη με θέμα Ανταγωνιστικότητα των διεθνών επιβατικών σιδηροδρομικώνπηρεσιών σε σχέση με άλλους τρόπους μεταφοράς σε όλη την Ευρωπαϊκή Ένωση. Ένα από τα πρώτα αποτελέσματα αυτής της μελέτης καταδεικνύει πράγματι την εμφάνιση νέων συστημάτων έκδοσης εισιτηρίων που εφαρμόζονται π.χ. στο EUROSTAR ή στα δρομολόγια του Thalys, όπου χρησιμοποιείται η διαχείριση με βάση την απόδοση. Αυτό το σύστημα έκδοσης εισιτηρίων δεν σημαίνει ότι οι επιβάτες του σιδηροδρόμου έχουν λιγότερες επιλογές, δεδομένου ότι έχουν τη δυνατότητα να αγοράσουν ένα εισιτήριο ή να αλλάξουν την κράτησή τους λίγο πριν από την προγραμματισμένη αναχώρηση του τραίνου, ανάλογα με τη διαθεσιμότητα θέσεων και το είδος εισιτηρίου που αγόρασαν αρχικά. Σύμφωνα με την οδηγία του Συμβουλίου 91/440/EOK, της 29ης Ιουλίου 1991, για την ανάπτυξη των κοινοτικών σιδηροδρόμων(1), οι σιδηροδρομικές επιχειρήσεις πρέπει να λειτουργούν, στο μέτρο του δυνατού, ως κανονικές, εμπορικές επιχειρήσεις. Συνεπώς, η εισαγωγή τεχνικών διαχείρισης με βάση την απόδοση, παρόμοιων με εκείνες που χρησιμοποιούν οι αερομεταφορείς, έχει αυξήσει τις δυνατότητες των σιδηροδρομικών επιχειρήσεων να αυξήσουν το εισόδημά τους και με αυτόν τον τρόπο να βελτιώσουν την οικονομική αξία και ελκυστικότητα των επιβατικών σιδηροδρομικών μεταφορών.

4.-5. Στη Λευκή Βίβλο της για την Η ευρωπαϊκή πολιτική μεταφορών με ορίζοντα το έτος 2010(2): η ώρα των επιλογών, η Επιτροπή ανήγγειλε ότι θαποβάλει προτάσεις το 2002 προκειμένου να διασφαλίσει την ποιότητα των σιδηροδρομικώνπηρεσιών και τα δικαιώματα των χρηστών. Η Λευκή Βίβλος περιέχει ειδικότερα προτάσεις σχετικά με τα δικαιώματα των επιβατών, όπως η αποζημίωση σε περίπτωση καθυστερήσεων των διεθνών τραίνων. Περιλαμβάνει επίσης το αίτημα προς τις σιδηροδρομικές επιχειρήσεις να προβούν σε εθελούσιες δεσμεύσεις όσον αφορά την ποιότηταπηρεσιών στις διεθνείς επιβατικέςπηρεσίες.

Τα συγκεκριμένα μέτρα που προτείνει το Αξιότιμο Μέλος του Κοινοβουλίου δεν μπορούν να προβλεφθούν δεδομένου ότι η Επιτροπή δεν έχει τις απαραίτητες αρμοδιότητες. Εντούτοις, στο πλαίσιο του κανονισμού (ΕΟΚ) αριθ. 1191/69 του Συμβουλίου, της 26ης Ιουνίου 1969, περί των ενεργειών των Κρατών μελών που αφορούν τιςποχρεώσεις που είναι συνυφασμένες με την έννοια της δημόσιαςπηρεσίας στον τομέα των σιδηροδρομικών, οδικών και εσωτερικών πλωτών μεταφορών(3), τα κράτη μέλη μπορούν να συνάψουν συμβάσεις με τις σιδηροδρομικές επιχειρήσεις στις οποίες μπορούν να συμπεριληφθούν διατάξεις όπως π.χ. για την προσβασιμότητα, τη συχνότητα και την τιμή των (διεθνών) σιδηροδρομικώνπηρεσιών.

(1) ΕΕ L 237 της 24.8.1991.

(2) COM(2001)370 τελικό.

(3) ΕΕ L 156 της 28.6.1969.